Document ID: 32010R1265

REGOLAMENT TAL-KUNSILL (UE) Nru 1265/2010
tal-20 ta’ Diċembru 2010
li jemenda r-Regolament (KE) Nru 1255/96 li jissospendi b’mod temporanju d-dazji awtonomi tat-Tariffi Doganali Komuni fuq ċerti prodotti industrijali, agrikoli u tas-sajd
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 31 tiegħu,
Wara li kkunsidra l-proposti mill-Kummissjoni Ewropea,
Billi:
(1)
Huwa fl-interess tal-Unjoni li tissospendi totalment id-dazji awtonomi tat-Tariffi Doganali Komuni fuq numru ta’ prodotti ġodda li bħalissa mhumiex elenkati fl-Anness tar-Regolament tal-Kunsill (KE) Nru 1255/96 (1).
(2)
Il-kodiċijiet ta’ NM u TARIC 2805309010, 2805309020, 2825500010, 2933790040, 3908900020, 3920621988 u 8525801930 għal seba’ prodotti li huma attwalment elenkati fl-Anness tar-Regolament (KE) Nru 1255/96 għandhom jitħassru peress li ma għadux fl-interess tal-Unjoni li tmantni sospensjoni tad-dazji awtonomi tat-Tariffi Doganali Komuni għal dawk il-prodotti.
(3)
Jeħtieġ li tiġi emendata d-deskrizzjoni ta’ 18-il sospensjoni fl-Anness tar-Regolament (KE) Nru 1255/96 sabiex ikunu kkunsidrati l-iżviluppi tekniċi tal-prodott u x-xejriet ekonomiċi fis-suq. Dawk is-sospensjonijiet għandhom jitħassru mil-lista f’dak l-Anness u jiddaħlu mill-ġdid bħala sospensjonijiet ġodda bl-użu ta’ deskrizzjonijiet ġodda. Barra minn hekk, għandhom jinbidlu l-kodiċijiet ta’ NM għal 20 prodott, u l-kodiċijiet TARIC għal 11-il prodott.
(4)
Is-sospensjonijiet li għalihom jeħtieġ li jsiru dawk il-modifiki tekniċi għandhom jitħassru mil-lista ta’ sospensjonijiet fl-Anness tar-Regolament (KE) Nru 1255/96 u għandhom jiddaħlu mill-ġdid fl-istess lista b’deskrizzjonijiet ġodda tal-prodott, b’kodiċijiet ta’ NM ġodda jew b’kodiċijiet TARIC ġodda.
(5)
Għal skop ta’ ċarezza, il-modifiki għandhom jiġu mmarkati b’asterisk fil-lista tas-sospensjonijiet mdaħħla u mħassra li tinsab fit-test ta’ Anness I u Anness II għal dan ir-Regolament.
(6)
L-esperjenza wriet il-ħtieġa li tingħata data ta’ skadenza għas-sospensjonijiet elenkati fir-Regolament (KE) Nru 1255/96 biex ikun żgurat li jiġu meqjusa t-tibdiliet teknoloġiċi u ekonomiċi. Dan ma għandux jeskludi t-terminazzjoni kmieni ta’ ċerti miżuri jew il-kontinwazzjoni tagħhom lil hinn mid-data ta’ skandenza, jekk tiġi provduta ġustifikazzjoni ta’ natura ekonomika, b’konformità mal-prinċipji stabbiliti fil-Komunikazzjoni tal-Kummissjoni tal-1998 li tikkonċerna s-sospensjonijiet u l-kwoti tariffarji awtonomi. (2)
(7)
Ir-Regolament (KE) Nru 1255/96 għalhekk għandu jiġi emendat skont dan.
(8)
Peress li s-sospensjonijiet stipulati f’dan ir-Regolament jeħtiġilhom jidħlu fis-seħħ mill-1 ta’ Jannar 2011, dan ir-Regolament għandu japplika mill-istess data u jidħol fis-seħħ immedjatament,
ADOTTA DAN IR-REGOLAMENT:
L-Artikolu 1
L-Anness tar-Regolament (KE) Nru 1255/96 huwa b’dan emendat kif ġej:
(1)
qed jiddaħħlu r-ringieli għall-prodotti elenkati fl-Anness I ta’ dan ir-Regolament;
(2)
qed jitħassru r-ringieli għall-prodotti li għalihom il-kodiċijiet ta’ NM u TARIC ġew stipulati fl-Anness II ta’ dan ir-Regolament.
L-Artikolu 2
Dan ir-Regolament għandu jidħol fis-seħħ dakinhar tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Huwa għandu japplika mill-1 ta’ Jannar 2011.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-20 ta’ Diċembru 2010.

Labels: 1
7
3
6
15